Bathurstøya
Store norske leksikon,Geografi,Verdens geografi,Nord- og Mellom-Amerika,Canadas geografi
Bathurstøya er en øy i Canada, i det kanadiske polararkipelet, som hører til Parryøyene i territoriet Nunavut og ligger mellom øyene Cornwallis og Melville.
Arealet er på 16 042 kvadratkilometer og uten permanent bosetning. Bathurstøya er opptil 188 kilometer lang og 116–150 kilometer bred. Kysten er sterkt innskåret og omgitt av mange mindre øyer og skjær. Høyeste punkt er 457 meter over havet.Bathurstøya ble oppdaget i 1819 under Parry-ekspedisjonen. Den ble navngitt etter Henry Bathurst, 3. jarl av Bathurst. Les mer i Store norske leksikon Canadas historie Canadas geografi Canadas befolkning